Gandia amplia la plaça del Campanar amb una invesió de 120.000 euros
28 novembre 2024

## Gandia amplia la plaça del Campanar amb una invesió de 120.000 euros28 novembre 2024Última actualització: 28 novembre 2024

![](../gestion/img/834321d9989b8cc64c23c459d4010dc075ba1ce276ea5e3dd15a1a86a06de742.jpg)  
  

L'alcalde de Gandia, J**osé Manuel Prieto**; acompanyat de la coordinadora general d'Urbanisme, **Maite Alonso**; el president de la Junta de Districte de Beniopa, **Jesús Naveiro**, i tècnics municipals, van visitar la barriada recentment per comprovar de primera mà l'inici de les obres d'ampliació de la plaça del Campanar.

  
Una actuació que té per objectiu que els veïns guanyen un nou espai públic verd i de qualitat d'uns dos-cents metres quadrats. Amb un pressupost de 120.000 euros finançats al 100% per l'Ajuntament de Gandia, i un termini d'execució previst de 6 mesos, la intervenció millorarà un lloc emblemàtic ubicat junt a l'església de Santa Maria Magdalena, que és Bé de Rellevància Local.

  
Tal com ha explicat Prieto, la iniciativa s'emmarca dins del procés de regeneració i esponjament de Beniopa, que té com a objectiu posar fre a la degradació d'alguns espais del barri mitjançant un procés similar al que s'ha fet en l'encreuament dels carrers Canyamel i de la Magdalena.

  
D'aquesta manera, la plaça s'integrarà a l'entorn millorant l'estètica de la zona mentre s'intervé a les xarxes de clavegueram, aigües pluvials, baixa tensió, aigua potable, telecomunicacions i enllumenat públic. També es contempla la plantació d'arbrat per generar zones d'ombra.

  
L'alcalde ha recordat que aquesta actuació es realitza després d'haver adquirit a la Sareb el solar el 2021 i que durant els treballs de demolició va ser trobat un antic refugi de la Guerra Civil que s'ha convertit automàticament en Bé de Rellevància Local.

  
“_Amb aquesta actuació millorem la mobilitat i la seguretat viària prioritzant els vianants i augmentem la mida de les voreres per fer la zona més accessible. En definitiva, som capaços des de l'urbanisme sostenible de generar espais de convivència que respecten el patrimoni_”, ha dit l'alcalde.

[Twittear](https://twitter.com/share)